U okrugu Los Angeles - polovica nepismenih (12/9/04) - 2004-09-11
Eric Garcetti: "Obitelj iz Tajlanda živi uz obitelj iz Gvatemale, kojoj su susjedi pak iz Kameruna. A nitko baš ne govori engleski, mo
U Los Angelesu je nepismeno više od polovice radno sposobnog stanovništva. Ova činjenica prijeti lokalnoj ekonomiji. Joe Haggarty, iz humanitarne organizacije United Way, kaže da je siromaštvo tek jedan od uzroka visoke stope nepismenosti: "U okrugu Los Angeles više od dva milijuna ljudi živi u uvjetima koje savezna vlada definira kao ‘siromaštvo’ – to je 20 posto ukupnog stanovništva našeg okruga. Nepismenost se djelomično može pripisati i visokoj stopi imigracije, a djelomično je to rezultat činjenice što mnogi ljudi ne završavaju srednju školu, te se ne mogu natjecati za bolje plaćene poslove." Istraživanje pokazuje da dva milijuna stanovnika Los Angelesa nije u stanju snaći se na zemljovidu – što je vrlo bitna “vještina” za stanovnika južne Kalifornije koji se često, kao vozač, mora snalaziti na nepoznatim ulicama i auto-putovima. Milijun i pol stanovnika nije u stanju napisati jednostavno pismo komunalnoj službi, u kojoj se tuže na pogrešku u mjesečnom računu usluga. Eric Garcetti zastupa u gradskom vijeću Hollywood, dio Los Angelesa gdje jedni do drugih često žive i najbogatiji i najsiromašniji. "U mom izbornom okrugu govori se više od stotinu jezika. Obitelj iz Tajlanda živi uz obitelj iz Gvatemale, kojoj su susjedi pak iz Kameruna. A nitko baš ne govori engleski, možda su čak i pismeni na vlastitom jeziku... Čeka nas toliko posla na komunalnom planu, ali temeljna je potreba da svi oni međusobno komuniciraju, da se razumiju... A tek onda dolazi pitanje - kako svima njima pronaći posao." Novaca za kampanju opismenjavanja i učenja engleskoj jezika, zapravo, često i ne nedostaje. Glavni je problem koordinacija – privatnog sektora, koji donira novac jer su mu potrebni kvalificirani radnici, i vladinih agencija, zaduženih za pomoć siromašnima. Istraživanje pokazuje da gotovo četiri milijuna stanovnika Los Angelesa nije u stanju ispuniti formular molbe za zaposlenje. Samo 15 posto njih upisano je na neki tečaj, gdje im se pomaže u obrazovanju ili pak pukom snalaženju u sistemu. Gradski vijećnik Eric Garcetti kaže da i sami stanovnici moraju izvršiti pritisak na političare, kako bi se ovaj problem počeo zaista riješavati.